MUNICIPIUL  CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 390
privind subrogarea în drepturile şi obligaţiile autorităţii locale a numiţilor Badea Mirela şi Gheorghe Gabriel, în contractul de concesiune nr.204/2001 încheiat între Consiliul Local al Municipiului Craiova şi S.C.BILLA INVEST CONSTRUCT S.R.L.
             Consiliul Local al Municipiului Craiova, întrunit în şedinţa ordinară din data de 27.10.2011; 

Având în vedere raportul nr.153601/2011 al Direcţiei Economico-Financiară  prin care se propune subrogarea în drepturile şi obligaţiile autorităţii locale a numiţilor Badea Mirela şi Gheorghe Gabriel, în contractul de concesiune nr.204/2001 încheiat între Consiliul Local al Municipiului Craiova şi S.C.BILLA INVEST CONSTRUCT S.R.L. şi rapoartele comisiilor de specialitate ale Consiliului Local al Municipiului Craiova nr.163, 164, 165, 166 şi 167/2011;  

În conformitate cu prevederile Legii nr.273/2006 privind finanţele publice locale, modificată şi completată, art.136 alin.1 şi art.141 din Ordonanţa Guvernului nr.92/2003, republicată,  privind Codul de procedură fiscală;

Potrivit Deciziei Civile, definitivă şi irevocabilă, nr.386/2010 a Curţii de Apel Craiova şi Dispoziţiei nr.14274/2011 emisă de Primarul Municipiului Craiova;
În temeiul art.36 alin.2 lit. c coroborat cu alin.5 lit.a, art.45 alin.3 şi art.61 alin.2  din Legea nr.215/2001, republicată, privind administraţia publică locală;

                                                             HOTĂRĂŞTE:

Art.1. Se aprobă subrogarea în drepturile şi obligaţiile Consiliului Local al Municipiului Craiova, a numiţilor Badea Mirela, cu domiciliul în municipiul Craiova, bd. Dacia, bl.72, sc.1, et.4, ap.13 şi Gheorghe Gabriel, cu domiciliul în Bucureşti, str.Târgul Neamţ, nr.20, bl.TD26, sc.A, ap.55, sect.6, în contractul de concesiune nr.204/2001 încheiat între Consiliul Local al Municipiului Craiova şi S.C.BILLA INVEST CONSTRUCT S.R.L., având ca obiect terenul în suprafaţă de 7500,0 mp, situat în municipiul Craiova, str. Craioviţei, nr.63.

Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.23/2000 referitoare la concesionarea, prin licitaţie publică, a unui teren aparţinând domeniului public al municipiului Craiova, situat la intersecţia str. Severinului cu str. Maria Tănase – zona Casa Ştiinţei şi Tehnicii.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, S.C. BILLA INVEST CONSTRUCT S.R.L., Badea Mirela şi Gheorghe Gabriel vor aduce la îndeplinire prevederile prezentei hotărâri.

